Strax í upphafi þegar sótt er um byggingarleyfi skal eigandi tilnefna hönnunarstjóra sem skal hafa yfirumsjón með og bera ábyrgð á því að samræming hönnunargagna ( aðal - og séruppdrátta ) fari fram . Síðan ber hver og einn hönnuður séruppdrátta ábyrgð á því að hönnun hans samræmist aðaluppdrætti . Hönnunarstjóri skal vera löggiltur hönnuður og hafa réttindi til að leggja fram uppdrætti ( löggildingu eða sambærilegt ) . Hönnunarstjóri má vera einn af hönnuðum mannvirkisins , t.d. hönnuður aðaluppdrátta , en það er þó ekki skilyrði . Hönnunarstjóri skal hafa gæðastjórnunarkerfi og skal áður en byggingarleyfi er gefið út leggja fram yfirlit um innra eftirlit um hönnunarstörf . Hann skal einnig áður en byggingarleyfi er gefið út leggja fram yfirlit um ábyrgðarsvið einstakra hönnuða og árita það til staðfestingar á að samræming hafi farið fram .